EVANGEELIUMI TÕDE Andrew Wommackiga
Teretulemast vaatama saadet,
milles keskendutakse Jumala tingimusteta armastusele ja armule.
Annan sõna Andrewle.
Tere tulemast vaatama "Evangeeliumi tõde".
Jätkan õpetusega raamatu põhjal "Teravam kui kaheterane mõõk".
Homme saab täis kaks nädalat, kui olen selle põhjal õpetanud.
Plaanin sellega jätkata 3-4 nädalat.
See raamat on koostatud mu 16 õpetuse põhjal.
Igas peatükis on nendest lühikokkuvõte.
Mind ajab elevile nende materjalide potentsiaal,
sest see saab puudutada üsna paljusid inimesi.
Tahan täna rääkida armu ja usu vahelisest tasakaalust.
See on mulle väga tähtis.
Meie meedia sisseostja,
kes on ostnud eetriaega mõnedele tuntuimatele õpetajatele,
on mulle öelnud midagi, milles olen ka isiklikult veendunud.
See on põhiline erinevus minu ja paljude teiste teenistuste vahel.
Tavaliselt on jagunetud kas usu või armu leeri,
aga usun, et tähtsam on tasakaal nende kahe vahel.
Näiteks Efesose 2:8 ütleb:
"Sest teie olete armu läbi päästetud usu kaudu -
ja see ei ole teist enestest, vaid see on and Jumalalt -,
mitte tegudest, et ükski ei saaks kiidelda."
Sa ei ole päästetud ainult usu või armu läbi.
Oled armu läbi päästetud usu kaudu.
See on kombinatsioon mõlemast.
Keegi tõi selle osas hea võrdluse.
Naatrium ja kloor eraldi on mürgised.
Surmavaks võib osutuda piisav kogus naatriumi või kloori.
Nende kokkusegamisel saame hoopis soola.
Ilma selleta me ei jää elama.
Kas teadsid, et arm üksinda on surmav.
Tean, et arvatavasti ahmivad paljud kui õhku,
sest nad on saanud vabaks Jumala armu läbi,
aga kirjakoht ütleb selgelt, et oleme päästetud
armu läbi usu kaudu, mitte üksi armu läbi.
Arm on põhiolemuselt miski,
mida Jumal teeb sulle, olenemata sinust enesest.
Kui vaadata sõna "arm" kreeka sõnaraamatus,
leiame, et selles räägitakse välja teenimata teenest.
Seda saab veelgi sügavamalt mõista.
Arm on see,
mida Jumal teeb sulle, olenemata sinust enesest.
Näiteks Jeesus oli täidetud armu ja tõega.
Jumal kallas oma armu maa peale läbi Jeesuse.
See toimus 2000 aastat tagasi, enne kui sa sündisid
ja enne kui jõudsid teha kas head või halba.
See ei ole seotud sinuga või kas oled seda väärt.
Arm on see, mis Jumal on sulle valmis pannud
ega põhine sinu väärtuslikkusel või selle välja teenimisel.
See on lahus sinust.
Kui see oleks seotud sellega, kas oled seda väärt,
siis see oleks tasu ja saaksid selle välja teenida.
Arm on Jumala olemus ja and sulle.
Sõltumata su väärtusest või tegudest.
Tiituse 2:11.
"Jah, Jumala arm on ilmunud päästvana kõigile inimestele."
Kui arm üksi päästaks, siis oleksid kõik päästetud,
sest Jumal on lunastanud terve inimkonna patud.
Kas teate, et Hitleri ja Mussolini pattude eest on makstud.
Samuti vaarao ja ükskõik millise
teise türanni eest, kes on teinud kohutavaid asju -
Jeesus maksis armu läbi kogu inimkonna patud.
Kui arm üksi päästaks, oleksid kõik need inimesed päästetud.
Seepärast et Ta ei tee inimestel vahet.
Muidu öeldaks, et Ta maksis vaid nende pattude eest,
kes Teda vastu võtavad.
See eksiks teiste kirjakohtade vastu.
1. Johannese 2:2.
"Ning tema on lepitusohver meie pattude eest,
kuid mitte üksnes meie, vaid ka terve maailma pattude eest."
See näitab väga selgelt, et Jeesus ei surnud vaid nende eest,
kes Teda vastu võtavad - Ta suri Hitleri, Saddam Husseini
ja kõigi türannide eest, kes on olnud läbi ajaloo.
Armu läbi maksis Ta iga inimese pattude eest,
aga nad ei ole päästetud, sest arm on see, mida Jumal
teeb meile meist sõltumata, aga usk on meie vastus.
Mõned rõhutavad armu, väites, et kõik sõltub sellest.
Kui sa ei ole ettevaatlik, võid sattuda kraavi,
võtmata vastutust ja meelevalda, mida Jumal on andnud,
arvates, et tuleb mis tuleb ja see kõik sõltub Jumalast.
See on Jumala arm ega sõltu kuidagi minust.
Mõned kirjakohad on vastupidised.
Näiteks Jakoobuse 4:7.
"Alistuge siis Jumalale!
Pange vastu kuradile, siis ta põgeneb teie juurest."
Teatud asju pead tegema.
Pead tunnistama Jeesuse oma Issandaks
ja uskuma südames, et Ta tõusis surnuist.
Sel viisil saad päästetud. Roomlastele 10:9.
Seega meil on oma roll.
Arm on see, mida Jumal teeb sulle sinust sõltumata.
Usk on see, mida sina teed.
Las ma defineerin usku, mille kohta on üks valearusaam.
Paljud arvavad, et usk on kui miski,
mida teeme selleks, et panna Jumal tegutsema.
See on vale.
Pidevalt öeldakse, et usk paneb Jumala liikuma.
Usk ei pane Jumalat liikuma - Jumal ei ole kusagil kinni.
Jumal ei pea liikuma.
See revolutsioneeris mu elu.
Jumal on juba armu läbi varustanud sind kõigega,
mis sa vajad praegu ja tulevikus.
See on arm ega ole sinuga seotud.
Saime selle läbi Jeesuse ligi 2000 aastat tagasi.
Ta teadis igaüht, kes haigestub ja iga haigust.
Kõik see sisenes Jeesuse ihusse ja Ta maksis nende pattude eest.
See on tehtud armu läbi juba enne kui eksisteerisid,
enne kui tegid head või halba - see on tõeline arm.
Usk ei ole selleks, et Jumalat panna tegutsema.
Jumal on juba armu läbi seda teinud.
Mul võttis 20 aastat aega, et järgnevat sõnastada.
Usk vaid omastab seda,
millega Jumal on armu läbi juba sind varustanud.
Kui see ei ole juba armu läbi olemas,
siis su usk ei saa Teda seda tegema panna.
See on väeline.
Usun, et see on üks suuremaid probleeme usklike seas.
Võite pahandada, arvates, et kritiseerin teid.
Mina kasvasin üles usuliikumises.
Ma ei ole usu-inimeste vastu,
kuid arvan, et rõhutatakse liialt, mida meie peame tegema.
Seetõttu on palju inimesi, kes üritavad Jumalat liikuma panna.
Nad arvavad näiteks,
et kui tunnistada näiteks tervenemist, siis saab Jumalat tegutsema sundida.
See on Jumalale solvav,
sest Ta on juba armu läbi varustanud sind kõige vajalikuga.
Kui arvad, et öeldes 500 korda
"Jeesuse vermete läbi olen terve," saad terveks,
siis sa juba eitad 1. Peetruse 2:24, kus ütleb, et oleme juba terved.
Ta on juba tervendanud iga haiguse ja andnud väe iga uskliku sisse.
Vägi on juba seal.
Kui üritad panna Jumalat end tervendama,
siis sa ei toetu sellele, mis Ta on su jaoks teinud,
ega omasta usu läbi armu, vaid arvad, et usk paneb Jumalat midagi tegema.
See on vale ja solvav.
Jumalat ei saa panna midagi tegema.
Jumal on juba kõik teinud, mis Ta tahtis armu läbi teha.
Arm ei toimi automaatselt.
Vastavalt Tiituse 2:11 on arm ilmunud kõigile inimestele.
Kõik ei ole päästetud,
sest kõik ei ole usus vastanud sellele, mida Jumal on armu läbi teinud.
Usk on vastus Jumalale, mitte et saada vastust Jumalalt.
See erineb sügavalt sellest, mida praegu räägin.
Usk ei pane Jumalat tegutsema.
Vaadake Markuse 11:23-24.
"Tõesti, ma ütlen teile,
kes iganes ütleb tollele mäele: "Kerki ja kukuta end merre!"
ega kõhkle oma südames, vaid usub, et see,
mis ta räägib, sünnib, siis see saabki talle!
Kõike, mida te iganes palves endale palute -
uskuge, et te olete saanud, ja see saabki teile!"
Siin ütleb, et mida iganes te palute, uskuge,
et te olete saanud, ja see saabki teile.
Kas see tähendab, et võite lihtsalt paluda
edu panga röövimisel, sest olete uskunud?
Ma tunnistan, mis iganes ma palun...
Enamus inimesi ütleks, et see ei tähenda seda.
Miks mitte? Seal ütleb ju, et mis iganes.
Kas röövimine, loteriil võitmine,
kellegi teise naine ei ole see "mis iganes"?
Miks ei saa kasutada Markuse 11:24 kirjakohta selleks,
et panna Jumalat tegema, mida iganes me tahame?
Miks me ei saa lihtsalt palvetada ja uskuda?
Siin on vastus.
Jumal ei ole võimaldanud armu läbi vargust, mõrva ja valetamist.
Neid asju ei ole Ta armu läbi andnud.
Usk saab ainult omastada seda, mis on juba armu läbi meile antud.
Selle tõttu ei saa Ta varustada abielurikkumiseks ja hooramiseks.
Seda kirjakohta ei saa selliste asjade jaoks kasutada.
1970. aastatel oli üks naine Arlingtonis Texases,
kes alustas piiblikooliga, kus oli mitu naisterahvast.
See kool põhines usul ja nad seisid Markuse 11:24 kirjakohal:
"Kõike, mida te iganes palves endale palute - uskuge,
et te olete saanud, ja see saabki teile!"
See naine arvas, et Jumal ilmutas talle,
et ta saab abielluma Kenneth Copelandiga.
Viis, kuidas ta tegeles detailiga, et Kenneth oli abielus Gloriaga,
oli selline, et ta hakkas kasutama Õpetussõnu 18:21.
"Surm ja elu on keele võimuses."
Ta needis Gloriat, et ta sureks ja ei oleks enam tee peal ees.
Neil oli isegi abielutseremoonia, kus ta kandis pruutkleiti
ja põhinedes Markuse 11:24 ta abiellus vaimus Kenneth'iga.
Kenneth ise ei olnud seal.
Ta seisis sõnal ja ütles teistele:
"Soovin abielluda K. Copelandiga, abiellusin temaga juba vaimus."
Ta ootas, et Gloria kaoks ära, et see saaks sündida.
Sellest on möödas kuskil 40 aastat ja see pole juhtunud ega ka juhtu.
Ei saa võtta usku ja panna Jumalat midagi tegema.
Enamus loobuks sellest, sest see ei tundu õige.
Mis põhjusel ei saa nii teha?
Jumal ei ole armu läbi võimaldanud
mõrva ja abielurikkumist osana lunastusest.
Usk ei pane Jumalat midagi tegema,
see ainult omastab seda, mida Ta on juba andnud armu läbi.
Seda mõistes annab see sulle suure hulga südamerahu.
Sul endal ei ole koorem ja vastutus
tunnistada 500 korda ja mitte lõpetada enne
kui oled Jumala pannud end tervendama.
See on paljude eestpalveliikumiste taga.
Ma usun eestpalvesse,
aga mitte sellisel viisil, et kui palvetades Jumal ei vasta kohe,
siis palvetad koos palvegrupiga kuhu kaasad kuni 500 0000 inimest,
et sundida Jumalat midagi tegema, mida ta ei ole aldis tegema.
Kui ta ei vasta sulle, siis survestad Teda ja kaasad teisi.
See on solvav arvata, et ilma suurte eespalvetajateta
Jumal ei teeks midagi ja laseks maailmal lihtsalt hukkuda.
Eestpalvetajad anuvad ja panevad Jumala tegutsema.
See on täielikult vale suhtumine.
Pead mõistma, et armu läbi on Jumal juba kõik vajaliku teinud.
Ei ole midagi, mis vajaksid ja mille eest palvetaksid....
Ma sõnastan ümber.
Ei ole midagi sellist,
mida Jumal on meile lubanud, seoses me vajaduste ja igatsustega,
mida Ta ei ole juba armu läbi meile andnud.
Kui see on nii, siis on asi lihtne.
"Isa, tänu Sulle, et läbi Su vermete olen terve!"
Arstid ütlesid, et suren, aga läbi armu olen juba terve.
1. Peetruse 2:24 ütleb, et läbi Su vermete olen terve.
Siis sa lihtsalt toetud sellele.
Selle asemel, et usk oleks keeruline,
kus pead pingutama ja töötama ja põled läbi Jumalat uskudes,
mõistad, et Jumal on sind juba varustanud
ja nüüd sa lihtsalt usud ning omastad selle usu läbi.
See võtab usust võitluse ära,
sest usk on tegelikult hingamine ja usaldus selle suhtes,
mida Jumal on teinud, mitte viis, kuidas panna Jumalat midagi tegema.
See on alles suutäis!
Kui seda mõistad, siis see muudab asju.
Kristuse ihu on enamasti jaotatud nendeks kaheks grupiks.
Ühes on kõik jäetud Jumala suveräänsuse alla.
Oodatakse sekkumata seda, mida iganes Jumal tahab.
Ükskord kui jutlustasin tervenemisest,
tuli üks pastor ja ütles, et kui see on Jumala tahe
tervendada see väike tüdruk kelle eest palvetasime,
siis ta saab terveks, kui ei, ei saa me midagi parata.
See on ekstreemne armu rõhutamine, justkui meil polekski mingit osa.
Palju inimesi ei mõista ka, et Jumal on juba kõik teinud.
Arvatakse, et Jumala veenmiseks peab anuma, paluma ja paastuma
ning survestama Teda tervenemist vabastama.
Mõlemad viisid on valed.
See on nagu kruusatee, mille mõlemas ääres on kraav
ja sa ei jõua pärale, kui satud kraavi,
kas ühele poole teed, või teisele poole teed.
Ainus viis pärale jõuda on püsida tee peal.
Üks kraav on kõige Jumala hoolde jätmine,
"Kõik sõltub armust ja ei sõltu üldse minust."
Teine kraav on aga selline
"Pean panema Jumala tegutsema, sest ma palvetan ja tunnistan."
Kraav on mõlemal teepoolel.
Peaksime seda tasakaalustama.
Oleme päästetud armu läbi usu kaudu.
Jumal on see, kes varustab.
Ta saatis Jeesuse ja maksis me pattude eest.
Tema varustas - sinu vastuseks on meelevalla võtmine, öeldes:
"Tunnistan oma suuga..."
Sinul on kindel osa.
See on väeline ja toonud minu ellu radikaalse muutuse.
Olen kuulnud selle mõlemat poolt terve elu.
Ühes sõnumis öeldakse: "Ole paigal ja näe Jumala päästet!"
Teises sõnumis: "Siruta käsi ning kõnni usus läbi selle puu."
Siin on konflikt - mida ma siis lõpuks peaksin tegema,
kas usaldama ja ootama või võtma meelevalla?
Vajalik on mõista ja usaldada, et Jumal on meid juba varustanud.
See nõuab pingutust,
et püsida ja uskuda, et Jumal on juba varustanud,
kui arstide sõnul oled suremas või su vara on külmutamise ohus.
Siis on kõige raskem lihtsalt toetuda sellele,
mida Jumal on juba sulle armu läbi valmis pannud.
See nõuab pingutust.
Sul on vaja õppida, palvetada ja paastuda.
Sul on vaja end üles õhutada, muidu jääd põhja.
Meil on suur osa, kuid teed seda enda mõjutamiseks,
mitte Jumala suhtumise muutmiseks sinusse.
Ma süvenen Sõnasse, et ehitada end üles;
usk tuleb kuuldust, kuuldu aga Jumala Sõnast;
mitte selleks, et Jumal autasustaks mind palve vastusega.
Jumal on armu läbi kõik teinud, sel pole minu tegudega mingit pistmist.
See ei tähenda, et me siis midagi ei tee.
Pean õppima uskumist.
Kogu maailm on ristitud uskmatusega.
Nad ütlevad sulle
"See ei toiminud, sa ei ole terve, edukas ega õnnistatud."
Maailm on täiesti erinev.
See nõuab pingutust,
et olla rahus, uskuda, vabastada ning vastu võtta Jumala arm.
Minu elu muutus, kui mõistsin, et arm on Jumala ja usk minu osa.
Usk ei ole selleks, et panna Jumalat tegutsema,
vaid see on minu vastus sellele,
mida usun, et Jumal on teinud ja mulle andnud.
See on väeline.
Tean, et mitmetel teist on seda kõike raske mõista.
See on kannapööre paljude arusaamadele.
Tean, kui erinevalt see võib kõlada, sest olin ise kord teisel poolel.
Usun, et see, mida jagan teiega siin, on tõde.
Usun, et Püha Vaim tahab, et teaksite seda enam, kui teie ise.
Kui Jumal on täna sinuga rääkinud
ja tunned, et on lootusekuma ning oled hakanud mõistma,
või kui tunned, et sellest on veel palju puudu,
siis tea, et Jumal tahab sind sihtpunkti viia enam kui sa ise.
Kui sa avad oma südame ja palud Pühal Vaimul
aidata seda mõista, siis Ta teeb seda.
Meelte uuenemine on protsess.
Usun, et Jumal on täna su südamesse seemne istutanud.
Kui sa kastad seda ja annad Pühale Vaimule võimaluse,
siis see kasvab ja saab edasiviivaks jõuks su elus.
See muudab kõike.
Jumal on kasutanud minu elu muutmiseks neid tõdesid.
Usun, et see toimib ka sinu elus.
Meeldetuletuseks - mul on uhiuus raamat
"Teravam kui kaheterane mõõk".
Siin on sees ka tänane õpetus "Elades usu ja armu tasakaalus".
16-s peatükis on kokku võetud minu erinevad 16 raamatut.
Teadustaja jagab teile infot, kuidas saate seda tellida.
Palun helistage või kirjutage täna.
Andrew uus teos "Teravam kui kaheteraline mõõk"
on saadaval teenistuse kodulehel.
Antud raamat on Andrew teostest unikaalseim,
kuna see on kokkuvõte tema 16-st erinevast õpetusest.
Iga õpetus on eraldi peatüki all.
See on meie teenistuse üks kokkuvõtvaim raamat.
Võta ühendust juba täna!
Lisaks on saadaval ka samateemaline DVD.
Pakkumine sisaldab ligi 7-tunnist õppematerjali.
Tellimiseks külasta aadressi www.awme.ee
Võite ka tellida teemakohase märkmeraamatu,
mis on heaks lisamaterjaliks, kui õpite DVD kaudu.
Nendes kõigis teostes peituvad sügavad piiblikohased tõed.
Võimalik on ka osta neid kõiki ühes paketis.
Tellimiseks külasta meie kodulehte.
Ühtlasi on saadaval ka DVD, millel lasub üksik õpetus antud teemast.
Kui sul pole aga võimalik seda osta,
siis kirjutamisel või helistamisel saadetakse see sulle tasuta.
Tellimiseks kasuta järgnevaid aadresse.
Võimaluse korral tutvu ka Andrew tulevaste konverentsidega.
Lase Jumala Sõnal muuta enda elu.
Üritused toimusid 2011. aastal.
Eestulevate ürituste kohta saad infot meie kodulehelt.
Üritused toimusid 2011. aastal.
Charis Piiblikool on enamat kui vaid õpingud klassiruumis.
Õpilased saavad juba tegutseda.
Näiteks olles kirjavahetuses vangidega, kes soovivad omada suhet Jumalaga.
Meilt oodatakse teiste teenimist
ja selle edasi jagamist, mis meile on antud.
Paljud vangid olid näljased Jumala Sõna järele.
Kirjutan vabatahtlikuna kirju vangidele.
See tõesti puudutas mind, sest igaüks peaks teadma,
mida Kristus on nende jaoks teinud ja kuidas see muudab nende elusid.
See teenistus muudab elusid iga päev.
Kõrbeoaas Arizonas.
Siin ühinesid kogudusega Mike ja Caroline Hoesch,
alludes tugeva tahtega pastorile.
Aja jooksul kujunesid nendest religioossete ideede ohvrid,
mis koos halvaloomulise kasvajaga hävitas nende elusid.
Ma teadsin, et midagi mu ihus on valesti.
Miski, mida kutsun kombitsaks, kasvas mu naha alt välja,
see laienes ja oli vastik ning oli justkui saatana ilming.
Vaadake tervet lugu täna.
Minge veebilehle www.awmi.net.
Vajutage "ministry news" ja minge tervenemise teekonnale.
Muuda oma elu.
Muuda maailma.
Tõlge: Merle Morales